CELEX: 62013CN0476
Language: da
Date: 2013-08-30 00:00:00
Title: Sag C-476/13: Anmodning om præjudiciel afgørelse indgivet af Bundesgerichtshof (Tyskland) den 30. august 2013 — Heidemarie Retzlaff mod easyJet Airline Co. Ltd

7.12.2013   
            
            
               DA
            
            
               Den Europæiske Unions Tidende
            
            
               C 359/3
            
         Anmodning om præjudiciel afgørelse indgivet af Bundesgerichtshof (Tyskland) den 30. august 2013 — Heidemarie Retzlaff mod easyJet Airline Co. Ltd
   (Sag C-476/13)
   2013/C 359/04
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Sagsøger: Heidemarie Retzlaff
   
      Sagsøgt: easyJet Airline Co. Ltd
   
      Præjudicielle spørgsmål
   
   
               1)
            
            
               Kan en kompensation, som en national lovgivning indrømmer til refusion af yderligere rejseudgifter, der er opstået som følge af aflysning af en reserveret flyafgang, modregnes i den i forordningens (1) artikel 7 omhandlede kompensation, hvis luftfartsselskabet har opfyldt sine forpligtelser i henhold til forordningens artikel 8, stk. 1, og artikel 9, stk. 1?
            
         
               2)
            
            
               Såfremt en sådan modregning kan finde sted: Gælder dette også for udgifterne til erstatningsrejsen til flyrejsens endelige bestemmelsessted?
            
         
               3)
            
            
               Såfremt en sådan modregning kan finde sted: Kan luftfartsselskabet altid foretage modregning, eller afhænger modregningen af, om den nationale lovgivning tillader modregning, eller om retten anser den for rimelig?
            
         
               4)
            
            
               Såfremt den nationale lovgivning er afgørende, eller retten skal træffe en skønsmæssig afgørelse: Skal kompensationen i henhold til forordningens artikel 7 alene dække gener og det tab af tid, som passagererne har lidt som følge af aflysningen, eller også økonomiske skader?
            
         
      (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT L 46, s.1).